**INFORMATIVNI LIST**

**JOBACCESS**

JobAccess je nacionalno središte za informacije o radnim mjestima i zapošljavanju za osobe s invaliditetom, poslodavce i pružatelje usluga.

JobAccess je utemeljila vlada Australije kako bi spojila informacije i resurse koji mogu ‘pokrenuti zapošljavanje osoba s invaliditetom’.

JobAccess može pomoći osobama s invaliditetom da nađu i zadrže posao, budu unaprijeđene na bolja radna mjesta, dobiju financijsku i drugu vrstu potpore, prošire svoje radne vještine i još mnogo toga.

JobAccess može pomoći poslodavcima uživati raznolikost na radnom mjestu, razumjeti pogodnosti zapošljavanja osoba s invaliditetom, kreirati poslove za osobe s invaliditetom, zapošljavati i zadržati odgovarajuće osobe, dobiti financijsku i drugu potporu, razvijati strategije i planove zapošljavanja osoba s invaliditetom i još mnogo toga.

JobAccess može pomoći službama za zapošljavanje u razumijevanju njihove uloge i može uvesti usluge koje najbolje ispunjavaju potrebe osoba s invaliditetom, te još mnogo toga.

Na internetskim stranicama JobAccess su postavljene informacije, kao na primjer: financijska potpora za modificiranje radnog mjesta i potpora plaća; napuci za pisanje molbe za posao i zapošljavanje radnika s invaliditetom; poveznice s programima za obrazovanje i obuku; otkrivanje invaliditeta; prava i dužnosti osoba s invaliditetom i poslodavaca; alati i resursi za poslodavce i kako kreirati fleksibilni radni okoliš; i poveznice s više vrsta državne pomoći i programa.

Za više informacija, posjetite JobAccess na www.jobaccess.gov.au ili nazovite JobAccess savjetnika na 1800 464 800 ‑ pozivi sa mobitela se naplaćuju po višoj tarifi.